Cu cât mai obez, cu atât mai predispus la forme grave de Covid-19. Medicii spun că kilogramele în plus slăbesc sistemul imunitar.
Kilogramele în plus dau peste cap sistemul imunitar, reiese dintr-o cercetare efectuată pe 124 de pacienţi. Gravitatea simptomelor de Covid-19 creşte odată cu greutatea. Studiile arată că persoanele obeze au tendinţa de a face boli respiratorii mai grave.
Kilogramele în plus te pot îmbolnavi de forme
mai grave de Covid-19, spun specialiștii. Totodată, acestea vin la pachet cu
boli asociate, precum diabet, boli cardivasculare sau respiratorii. Pe acest
subiect, medicii de la Lille, unul dintre focarele de Covid-19 din Franţa au
studiat 124 de pacienţi obezi bolnavi de Covid-19."Avem mai mult de 50% din pacienţi care sunt
obezi. Mai mult de 85% din pacienţii obezi care au un indice al masei corporale
peste 35 sunt intubaţi şi ventilaţi. Pericolul, pentru o înalţime de 1,75,
începe însă de la 90 de kilograme. Pacienţii obezi prezintă şi un risc crescut
de afecţiuni respiratorii, de aceea starea lor se poate deteriora rapid. Iar
atunci când ajung la terapie intensivă sunt mai greu de intubat şi manipulat", spune
Merce Jourdain, şef secţie ATI Lille. Studii anterioare au arătat că persoanele care
suferă de obezitate sunt mai puţin protejate de vaccinul antigripal şi au
tendinţa de a face boli respiratorii mai grave, chiar dacă au fost imunizate.
De altfel, cercetătorii au descoperit că, pe măsură ce oamenii iau în greutate,
metabolismul se schimbă, iar acest lucru poate face sistemul imunitar mai
vulnerabil în faţa virusurilor.Vârsta înaintată însoţită de obezitate este considerată o condiţie de risc maximum pentru Covid-19. Dar s-au observat forme grave ale bolii şi la pacienţi tineri, fără comorbidităţi, dar obezi.Sursa foto: Profimedia.